**DogGo – Web**

Kilián Marcell András

**Bevezetés**

Mért választottam a weboldal elkészítését?

A webfejlesztés régóta érdekel, barátaim, ismerőseim megmutatták nekem, hogy mit is sikerült összehozniuk különböző keretrendszerek segítségével. Azonban nekem ezelőtt nem volt alkalmam, ötletem és nagyon időm sem egy hasonló projekt elkészítéséhez. Szerencsére jött egy alkalom, hogy megtudjam, mennyire is tetszik ez az ága a programozásnak.

Megvalósítás

Az év elején nagyon elveszettnek éreztem magam. Azt sem tudtam megmondani, hogy milyen eszközöket szeretnék használni a projekt megvalósításához. Igaz, elkezdtem videókat nézni, legtöbbet a *YouTube*-on, ahol emberek felépítenek egy teljes alkalmazást, lemásolnak alkalmazásokat, megcsinálják ugyan azt az alkalmazást, csak más-más keretrendszerekkel. Ezek után még inkább elveszettnek éreztem magam. Nem értettem, hogy miket és hogyan csinálnak azok az emberek, csak a végeredményt láttam.

Az idei tanév alatt, számomra az első nagyobb lépés, amit tettünk az a *Laravel* keretrendszer tanulása volt. Ezt a keretrendszert használjuk a projekt **backend** részének megvalósításához. Ahogy elkezdtük csinálni a projektünket, kicsit jobban megértettem, hogy mi is az a keretrendszer, hogy miért olyan hasznos.


Újra elkezdtem videókat nézni különböző alkalmazások klónozásáról. A legtöbb fejlesztő a **React** Javascript keretrendszert használta ezekben a videókban. Mi is egy Javascript keretrendszert tanultunk eddig idén, a **Vue** Javascript keretrendszer.

Miért a Vue?

A keretrendszer olyan *feature*-öket tartalmaz, nyújt számunkra, amik nekünk kellenek. Ezek az előnyök például a többoldalas appok könnyű építése, a *routing*, *komponensek*, adatok *validálása*, számtalan hasznos csomag (*package*), *third party plugin* tartozik a keretrendszerhez (*Vuex, Vuelidate, Bootstrap Vue*). Ezek felett a *Laravel* keretrendszerrel könnyen lehet használni, ”szinkronizálva” vannak a keretrendszerek.

A projekt

A weboldal kinézetének tervét először megbeszéltük a csapattal, hogy nekik mi az elvárásuk a weboldallal kapcsolatban, milyen legyen a főoldal eloszlása, mutattam egy hasonló felépítésű weboldalt, majd miután megegyeztünk elkezdhettem a tervezést. A *Balsamiq* program segítségével készítettem el a weboldal kinézetének tervét. A regisztráció, bejelentkezés és a főoldal oldalait akartam eleinte megtervezni.



A kezdetleges terv elkészítése után egy sima weboldalt hoztam létre, *HTML* és *CSS* segítségével. Látni szerettem volna, hogy hogy is fog az alkalmazás kinézni. *Bootstrap* segítségével csináltam meg a navigációs sávot, a későbbiekben a Vue keretrendszerhez használhatom a *bootstrap*-et is.